VS002465
Datum: 2003-07-28T02:00:00.000+02:00
datum_sodbe_i_stopnje: 2008-11-14T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe hrbtenice in reber in njihove posledice - poškodbe prsne in trebušne votline in njihove posledice - poškodbe kolena in goleni in njihove posledice - poškodbe skočnega sklepa in stopala in njihove posledice
fischer: zelo hudi primeri
odskodnina: 113.500 EUR (znesek dosojene odškodnine je bil ustrezno znižan glede na 60% sokrivdo oškodovanca in plačano akontacijo odškodnine)
opombe: II Ips 411/2009. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 14 do 18 let

Po poklicu mizar.

## Škodni dogodek

Prometna nesreča; oškodovanec je bil poškodovan kot kolesar v trčenju z osebnim vozilom. Soodgovornost oškodovanca je bila ocenjena na 60%.

## Poškodba

Raztrganina grla pod zožitvijo, serijski prelom reber na levi strani, zlom leve ključnice, udor zraka in krvi v pleuralno votlino na obeh straneh, udarnina pljučnih kril, udarnina srca, razpočenje vranice, zlom spodnjega dela mečnice in notranjega gležnja leve goleni, delna omrtvelost levega peronealnega živca.

## Telesne bolečine

40.000 EUR Hude stalne bolečine – 10 dni; občasne hude bolečine – 10 dni, srednje hude bolečine – 14 dni, občasne srednje hude bolečine – 10 dni, lažje bolečine – 21 dni, občasne lažje bolečine trpi še vedno ob spremembi vremena in ob večjih telesnih obremenitvah noge, pri športu, dolgi hoji.

## Strah

8.500 EUR Primarnega strahu ob nezgodi zaradi nezavesti ni bilo; strah za izid zdravljenja od konca umetne kome do konca kirurškega zdravljenja; hud strah – 3 tedne; lažji strah – 3 mesece

## Zmanjšanje življenjske aktivnosti

65.000 EUR Utrpel je trajne posledice – zaradi odstranitve vranice je bolj dovzeten za okužbe, zaradi zloma ključnice in zaraslosti s premikom za širino kosti ima slabše gibljivo levo ramo v skrajnih legah; težje dviguje roke nad nivo rame in težje prenese prisilno držo v tem položaju pri športu; zaradi poškodbe živca na goleni ne more aktivno dvigniti levega stopala, zato je oviran pi hoji, vožnji in športu. Uporablja opornico, ki ga žuli. Zaradi poškodbe gležnja težje dlje hodi po terenu, se športno udejstvuje, ne more dvigati in nositi bremen nad 10 kg, opravljati del v pretežno stoječem položaju. Zaradi zarastlin na pljučih ima zmanjšano pljučno kapaciteto. Poklica ne more več opravljati, niti drugega fizičnega dela. Je brezposelen, sposoben je za predlagano prekvalifikacijo v trgovca. Ne more več pomagati starim staršem na kmetiji in staršem pri delu.

#### Opis invalidnosti

Invalid II. kategorije.

---

ZOR člen 200